สวัสดีค่ะ หนูสอบถามค่ะว่ากินยาคุมแบบ28เม็ดอยู่แล้วหลังจากหลั่งในก็กินยาคุมฉุกเฉินไปด้วยเพราะกลัวท้องค่ะ ปกติหนูกินยาคุมแบบ28เม็ดพร้อมกับใส่ถุงยางแต่วันที่ 25-8-62 หลั่งในในคืนนั้นค่ะ ก่อนจะกินยาคุมฉุกเฉินหนูกินยาคุมแบบปกติถึงเม็ดที่ 23 ค่ะ ตื่นเช้ามากินยาคุมฉุกเฉินเม็ดแรก วันที่ 26-8-62 เวลา 07.00กว่าๆ แล้วกินเม็ดที่ 2 วันที่ 27-8-62 เวลา 19.00 ค่ะ ถ้ากินยาคุมฉุกเฉินแล้วกินยาคุมแบบปกติอยู่แล้วจะท้องไหมค่ะตอนนี้หนูกิน ยาคุมกินถึงเม็ดที่ 26 แล้วเมนยังไม่มาเลยค่ะ ปกติเมนจะมาแล้วอ่ะคะ หนูกลัวท้องเพราะลูกคนแรกพึ่งได้ 5 เดือนค่ะ
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันกันการตั้งครรภ์ได้มากกว่า 99% ดังนั้น จึงไม่ควรทานยาคุมฉุกเฉินเข้าไปด้วยโดยไม่จำเป็นค่ะ เพราะยาคุมฉุกเฉินนั้นมีประสิทธิภาพที่ต่ำกว่า จึงไม่ได้ไปช่วยเพิ่มประสิทธิภาพในการป้องกันการตั้งครรภ์แต่อย่างใดและโดยปกติ เมื่อทานยาคุมจนถึงเม็ดที่ 23 แล้ว ประมาณ 1-2 วันหลังจากนี้ก็จะมีประจำเดือนมา แต่หากได้ทานยาคุมฉุกเฉินไป ก็ย่อมมีผลทำให้ประจำเดือนไม่มาค่ะดังนั้น เมื่อทานยาครบ 28 เม็ดแล้ว ก็ให้เริ่มทานยาแผงใหม่ต่อได้เลย แม้จะไม่มีประจำเดือนมา และหลังจากนี้ ก็ไม่ควรทานยาคุมฉุกเฉินเข้าไปอีกค่ะ หากกังวลเรื่องการตั้งครรภ์ ก็ให้ใช้ถุงยางอนามัยร่วมไปด้วย เพื่อช่วยเพิ่มประสิทธิภาพค่ะและประมาณ 2 สัปดาห์นับจากวันที่มีเพศสัมพันธ์ในวันที่ 25 ส.ค. หรือประมาณวันที่ 8 ก.ย. อาจลองตรวจหาการตั้งครรภ์ดู หากตรวจไม่พบ ก็จะได้ไม่ต้องเครียดและกังวลค่ะ